armvectores/hy_wikipedia_2023 huggingface dataset:
Դվերբերգ

Դվերբերգ,  փոքր գյուղ Նուրլանում` Նորվեգիայում։ Գտնվում է Անդոյա կղզու արևելյան ափին Անդֆյորդենի երկայնքով։  Դվերբերգ գյուղը նաև կոչվում է Մուայրե, Անդոյ։ Դվերբերգ եկեղեցին փայտից է։ Ութանկյունի եկեղեցին կառուցվել է 1843 թվականին, գտնվում է գյուղի հյուսիսային ծայրին։


== Պատմություն ==

Դվերբերգը որպես վարչական շրջան հիմնադրվել էր 1843 թվականի հունվարի 1-ին։ Այն ծածկում էր Անդոյայի ամբողջ կղզին։ 1924 թվականին Դվերբերգի հարավային  մասը առանձնանում է որպես Անդենեսի նոր ինքնավար շրջան(բնակչություն։ 2,213), իսկ հյուսիսային մասը բաժանվելով դառնում է Բյորնսկինի նոր վարչական միավոր(բնակչություն։ 1,410)։ 1,477 բնակիչները Դվերբերգում զբաղեցնում են միայն Անդոյայի կենտրոնական մասը։
1964 թվականին Բյորնսկինը, Անդենեսը և Դվերբերգը վերամիավորվում են` ստեղծելով Անդոյայի նոր վարչական շրջան։  Միավորվելուց առաջ Դվերբերգն ուներ 1,719 բնակչություն։
2010 թվականի դրությամբ Դվերբերգն ուներ մոտ 250 բնակիչ
։ 


== Նշանավոր մարդիկ ==
Torstein Raaby (1918-1964)-տոկուն մարտիկ և հետախույզ։


== Ծանոթագրություններ ==


== Արտաքին հղումներ ==
Fiskerbautaen - Dverberg
Minnebauta over Augustinus Sellevold
Հուսեյնբեյլի (Ղազախի շրջան)

Հուսեյնբեյլի (ադրբ.՝ Hüseynbəyli), գյուղ ներկայիս Ադրբեջանական Հանրապետության Ղազախի շրջանում։ Գտնվում է Հայաստանի սահմանից 150 մետր հեռավորության վրա։


== Անվանում ==
Մինչև 1996 թվականի մայիսի 29-ը գյուղը կրում էր Ազիզբեյլի (Əzizbəyli) անվանումը։


== Բնակչություն ==
2009 թվականի մարդահամարի համաձայն գյուղում բնակվում է 1574 մարդ, այդ թվում՝ 796 տղամարդ և 778 կին։


== Տես նաև ==
Ղազախի շրջան


== Ծանոթագրություններ ==
Սամվել Սևյան

Սամվել (Սամուել) Արմենի Սևյան (անգլ.՝ Samuel Sevian, դեկտեմբերի 26, 2000(2000-12-26), Corning, Ստուբեն շրջան, Նյու Յորք, ԱՄՆ, Քորնինգ), հայազգի ամերիկացի շախմատիստ, ԱՄՆ-ի ամենաերիտասարդ շախմատային գրոսմայստերը։ Նա այս հեղինակավոր կոչմանն արժանացել է 13 տարեկան, 10 ամսական և 27 օրական հասակում` մեկ տարով ավելի վաղ, քան նրան նախորդող Ռեյ Ռոբսոնը։ Այս արդյունքով նա դարձել է աշխարհում 6-րդ ամենաերիտասարդ գրոսմայստերը։


== Կենսագրություն ==
Սամվել Սևյանը ծնվել է Քորնինգ քաղաքում, Նյու Յորք, Հայաստանից Արմեն Սևյանի ընտանիքում։ Հայրը՝ Արմեն Սևյանը, լազերային ֆիզիկայի մասնագետ է և 1996 թվականին Հայաստանից մեկնել է ԱՄՆ դոկտորական կրթություն ստանալու համար։ Շախմատային առաջին քայլերը որդուն հայրն է սովորեցրել և տարիների ընթացքում մարզել է նրան։ Հորից հետո առաջին պրոֆեսիոնալ մարզիչը եղել է միջազգային վարպետ Անդրանիկ Մատիկոզյանը, որի հետ համագործակցությունը շարունակվում է մինչ օրս։
Սամվելը համագործակցում է նաև Գարրի Կասպարովի հիմնադրամի և անձամբ աշխարհի 13-րդ չեմպիոնի հետ։ Նրան հրավիրել էին հիմնադրամից՝ դիտելու խաղը։ Սամվելը վեց պարտիա է ներկայացրել և վերլուծել։ Դրանից հետո Կասպարովն ասել է, որ Սամվելի հետ պետք է լրջորեն զբաղվել։ Որոշ ժամանակ անց Սամվելը ներգրավվել է հիմնադրամի «Պատանի աստղեր» ծրագրում, որտեղ նրան տրամադրել են հիմնական մարզիչ՝ գրոսմայստեր Ալեքսանդր Չեռնինին։ Խաղաշրջանների և մրցաշարերի ժամանակ Սամվելին խորհուրդներ է տալիս անձամբ Գարրի Կասպարովը, որը միշտ հետևում է Սամվելի պարտիաներին։
Սամվել Սևյանը շախմատ սկսել է խաղալ հինգ տարեկանից, գրոսմայստերի որակավորում ստացել է 13 տարեկանում։ Իր շախմատային կարիերայի ընթացքում գերազանցել է բոլոր ժամանակների ամերիկյան մի քանի ռեկորդներ։ Սևյանը դարձել է ԱՄՆ-ի շախմատի ֆեդերացիայի ամենաերիտասարդ վարպետը 8 տարեկանում, 9 տարեկանում դարձել է ամենաերիտասարդ ազգային վարպետը, նաև ԱՄՆ շախմատի առաջնության պատմության ամենաերիտասարդ մասնակիցը՝ 12 տարեկանում։ Սամվելը նաև հաղթել է Սլովենիայում անցկացված աշխարհի մինչև 12 տարեկանների առաջնությունում։ 2013 թվականի նոյեմբերին Սևյանը հատել է ՖԻԴԵ-ի 2500 վարկանիշային միավորը, որը գրոսմայստեր դառնալու նորմն է։
2014 թվականին, հաղթահարելով գրոսմայստեր դառնալու համար անհրաժեշտ բոլոր երեք աստիճանները Foxwoods Open-ում, Saint Louis GM Invitational-ում և Washington International-ում, Սևյանը դարձավ ամենաերիտասարդ ամերիկացին, որ երբևէ բավարարել է գրոսմայստերի բոլոր անհրաժեշտ պահանջները 13 տարեկանում, գերազանցել է Ֆիշերի ռեկորդը։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Սամվել Սևյանի անձնական քարտը ՖԻԴԵ-ի կայքում (անգլ.)
Սամվել Սևյանի պարտիաները chessgames.com կայքում (անգլ.)
Սամվել Սևյանի անձնական քարտը 365chess.com կայքում (անգլ.)
Կալիրոե

Անվան այլ կիրառումների համար տե՛ս՝ Կալիրոե (այլ կիրառումներ)Կալիրոե, Կալլիրոե (հին հունարեն՝ Καλλιρρόη, Καλλῐρόη, հաճախ գրվում է Callirrhoë), հին հունական դիցաբանությունում օվկիանուհի (գետային նիմփա) տիտան Օվկիանոսի և Տեթիսի դուստրը։ Կալիրոեի անունը հանդիպում է Հունաստանի տարբեր մարզերի առասպելներում և ամենուր կապված է վազող ջրերի հետ։
Մի շարք առասպելներում եթե Կալիրոեին համարում են Օվկիանոսի դուստրը, ապա այլ առասպելներնում նա գետային աստված Աքելոսի դուստրն է։ Կալիրոեին փոքրասիական Սկամանդրոս գետային աստվածության դուստր համարող առասպելը նրան անվանում է Գանիմեդեսի և Իլոսի մայրը։ Կալիդոնյան առասպելը պատմում է Կալիրոեի հանդեպ Դիոնիսոսի քուրմ Կորեսի տածած սիրո մասին։ Կորեսը պարտավոր էր Կալիրոեին զոհաբերել Դիոնիսոսին, բայց չկարողանալով հաղթահարել իր սերը Կալիրոեի հանդեպ՝ ինքն է իրեն մորթում զոհասեղանի վրա։ Կալիրոեն նույնպես ինքնասպան է լինում։
Դիցաբանական կերպարներից մեկի անունով է կոչվել Յուպիտերի Կալիրոե արբանյակը։


== Ծանոթագրություններ ==
Պատահական հասցե

«Պատահական հասցե» (ռուս.՝ «Случайный адрес»), 1972 թվականի խորհրդային երիտասարդական քրեական դրամա, որը նկարահանել է  ռեժիսոր Իգոր Վետրովն Ալեքսանդր Վլասովի սցենարով։


== Սյուժե ==
Տասներորդ դասարանցի Սլավկա Գունկոն դուրս է գալիս անչափահասների գաղութից։ Հասկանալով և շատ բան վերաիմաստավորելով՝ նա շարունակում է ուսումը և գնում է նավաշինարան, այլ ոչ թե «որոշակի հասցեով», որը նրան տվել էին գաղութում «ավագները»։ Սակայն այդ «պատահական հասցեով» գնում է նրա ընկերը՝ Ժենկան, որը վատ տղա չէ, բայց դատարկապորտ է՝ հարուստ ծնողների երես տված, կրիմինալ աշխարհի կեղծարարությամբ տարված։ Ժենկան հայտնվում է ձրիակեր երիտասարդների շրջանում, որոնք «Չեմպիոն» մականունով հանցագործի և նրա գայթակղիչ ընկերուհու՝ Լյալկայի ղեկավարությամբ, որը վերածվում են բանդայի։


== Դերերում ==


== Նկարահանող խումբ ==
Ռեժիսոր՝ Իգոր Վետրով
Սցենարիստ՝ Ալեքսանդր Վլասով
Օպերատոր՝ Ալեքսանդր Պիշչիկով
Կոմպոզիտոր՝ Եվգենի Զուբցով
Նկարիչ՝ Պյոտր Մաքսիմենկո


== Ծանոթագրություններ ==


== Գրականություն ==
Игнатьева Н. - Для интереса (О худож. фильме «Случайный адрес») // Искусство кино, № 12, 1973. — стр. 89-92
Сатаева Т. — Ищу волшебную дверь (О худож. фильме «Случайный адрес» // Комсомольское знамя, 30 мая 1973
Вдовцева Л. — «Случайный адрес» (Об одноим. худож. фильме) // Молодой коммунист (Чебоксары), 3 ноября 1973


== Աղբյուրներ ==
Случайный адрес // Советские художественные фильмы: 1972—1973. — М.: Нива России, 1996. — стр. 97
Случайный адрес // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 412
Վիսիչի (գյուղ, Նովի Սանժարիի շրջան)

Վիսիչի (ուկրաիներեն՝ Вісичі), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Վիսիչի գյուղում բնակվում էր 181 մարդ։ Բնակավայրը զբաղեցնում է 1697 կմ² տարածք։ Բնակչության խտությունը կազմում էր 106,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոպանի (գյուղ, Ջանկոյի շրջան)

Անվան այլ կիրառումների համար տե՛ս՝ ԿոպանիԿոպանի (ուկրաիներեն՝ Копані, Ղրիմի թաթարերեն՝ Qopan), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Կոպանի գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազատենովո

Կազատենովո  (իտալերեն՝ Casatenovo), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 12 242 մարդ (2004 թվականի տվյալներով), բնակչության խտությունը կազմում է՝ 990 մարդ/կմ²։ Տարածքը՝ 12 կմ²։ Փոստային ինդեքս՝ 23880: Հեռախոսային կոդ՝ 039.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Վիսոցկ (գյուղ, Լյուբոմլի շրջան)

Վիսոցկ (ուկրաիներեն՝ Висо́цьк), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Վիսոցկ գյուղում բնակվում էր 281 մարդ։ Բնակավայրը զբաղեցնում է 1,16 կմ² տարածք։ Բնակչության խտությունը կազմում էր 242,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլանտայր

Բլանտայր (անգլ.՝ Blantyre), Մալավիի ֆինանսական և առևտրային կենտրոնը, մայրաքաղաք Լիլոնգվեից հետո երկրի երկրորդ քաղաքը՝ ըստ բնակչության թվի։ Հարավային շրջանի և Բլանտայր նահանգի կենտրոնն է։ Քաղաքում է գտնվում Մալավիի միակ Malawi Broadcasting Corporation հեռուստաընկերության գլխադասային գրասենյակը, Մալավիի բարձրագույն դատարանը և մի քանի քոլեջներ։


== Աշխարհագրական դիրք ==
Բլանտայրը գտնվում է հասարակածից 15°47′ հարավ՝ բլրավոր տարածքում։ Ունենալով երկաթուղային, ավտոմոբիլային և օդային կապ երկրի մյուս հատվածների և հարևան երկրների հետ՝ համարվում է կարևոր տրանսպորտային հանգույց։ Քաղաքի կենտրոնից 9 մղոն հեռավորության վրա գտնվում է Չիլեկի օդանավակայանը (անգլ.՝ Chileka International Airport)։


== Ժողովրդագրություն ==
Քաղաքի բնակչությունը աճում է։ 1990-ական թվականներին այն չէր հատում 500 հազարը, իսկ 2000-ականների վերջում կազմում էր 750 հազար մարդ։


== Կլիմա ==


== Սպորտ ==
Քաղաքում գործում է «Միչուրու Կասլս» ֆուտբոլային ակումբը։


== Քույր քաղաքներ ==
 Գերմանիա, Հաննովեր


== Պատկերասրահ ==

		


== Ծանոթագրություններ ==
Գվոզդովո (գյուղ, Կրասնինսկի շրջան)

Գվոզդովո (ռուս.՝ Гвоздово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8643) Քյուրկուս

(8643) Քյուրկուս (անգլ.՝ Quercus), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 16-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,569206 ա. մ., առավելագույնը մոտենում է 2,171 ա. մ. հեռավորության վրա և հեռանում 2,9674 ա. մ.։ Արեգակի շուրջ մեկ ամբողջական պտույտ է կատարում 1504,17 երկրային օրվա ընթացքում, իր ուղեծրով շարժվելով միջինում 0,239335 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8643) Քյուրկուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դայվա Բատիտե

Դայվա Բատիտե (լիտ.՝ Daiva Batytė, օգոստոսի 22, 1980(1980-08-22), Պլունգե, Լիտվական ԽՍՀ, ԽՍՀՄ), լիտվացի շախմատիստ, կանանց միջազգային վարպետ (2018)։
Մարզիչ Վիտալիուս Վլադաս Անդրյուշայտիսի սանը։
Լիտվայի 2004 և 2015 թվականների չեմպիոն (2004 թվականին Դիանա Իվոշկայտեի հետ կիսել է 1-2-րդ տեղերը և լրացուցիչ ցուցանիշներով գերազանցել է նրան)։ Լիտվայի 2006, 2007, 2016 և 2018 թվականների առաջնությունների արծաթե մեդալակիր (2016 և 2018 թվականներին մասնակցել է 1-2-րդ տեղերի բաժանմանը, սակայն երկու անգամ էլ լրացուցիչ ցուցանիշներով կորցրել է չեմպիոնական տիտղոսը)։ Լիտվայի 2001, 2005 և 2010 թվականների առաջնությունների բրոնզե մեդալակիր (2001 թվականին  կիսել է 3-5-րդ տեղերը և լրացուցիչ ցուցանիշներով գերազանցել է մրցակիցներին)։ Լիտվայի 1999 և 2000 թվականների առաջնություններում 3-րդ տեղի բաժանման մասնակից (բրոնզե մեդալները ստացել են մյուս շախմատիստները)։
Լիտվայի հավաքականի կազմում մասնակցել է հինգ շախմատային օլիմպիադաների (2000, 2004, 2006, 2016 և 2018), Եվրոպայի թիմային երկու առաջնությունների (2007 և 2015), 2005 թվականին՝ Լատվիայի հավաքականի հետ մրցախաղի։
1998 թվականի Եվրոպայի պատանեկան առաջնության և 1999 թվականի պատանեկան առաջնության մասնակից։  2000 թվականի աշխարհի պատանեկան առաջնության մասնակից։
2013 և 2018 թվականների Եվրոպայի անհատական առաջնությունների մասնակից։
«ŠK Margiris Kaunas» ակումբի կազմում 1999 թվականի Եվրոպական ակումբների գավաթի մասնակից։
2010-ականների սկզբից մշտապես բնակվում է Վիեննայում։ «Frau Schach» կանանց ակումբի մարզիչ։ «ASVÖ Pamhagen» ակումբի կազմու 2018/2019 թվականների մրցաշրջանում Ավստրիայի կանանց Բունդեսլիգայի հաղթող։


== Հիմնական սպորտային արդյունքներ ==


== Ծանոթագրություններ ==


== Արտաքին հղումներ ==
Партии Д. Батите в базе Chessgames
Личная карточка Д. Батите на сайте 365Chess
Սակսբի (գյուղ, Վոռմսի շրջան)

Սակսբի (էստ․՝ Saxby), գյուղ Էստոնիայի Լյաենեմաա նահանգի Վոռմսի շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆելդքիրխ (Ավստրիա)

Ֆելդքիրխն (գերմ.՝ Feldkirch, ալեմանյան բարբառ՝ Fealdkirch, Vêalkl), Ավստրիայի արևմուտքում գտնվող հին քաղաք, որը գտնվում է Ֆորարլբերգ դաշնային հողում: Գտնվում է Հռենոս գետի Իլ վտակի վրա: Ավստրիայի ծայր արևմուտքում գտնվող քաղաք է, որը հեռու է Լիխտեյնշտայնից ընդամենը 3 կիլոմետր: Ըստ 2001 թվականի տվյալների բնակչության թիվը կազմում է 28.607 մարդ: Ֆելդքիրխը մեծությամբ երկրորդն է Ֆորարլբերգի քաղաքների մեջ` Դորնբիրնից հետո, բնակչության թվով գերազանցում է գավառի կենտրոն Բրեգենցին:


== Աշխարհագրություն և տրանսպորտ ==
Քաղաքը գտնվում է Բրեգենցից 35 կիլոմետր հեռավորության վրա, Ավստրիայի մայրաքաղաք Վիեննայից 660 կիլոմետր դեպի արևմուտք: Քաղաքը ծովի մակարդակից գտնվում է 458 մետր բարձրության վրա: Վարչականորեն քաղաքը բաժանվում է 7 շրջանի: Ավտո- և երկաթգծային մայրուղին քաղաքից տանում է դեպի հյուսիս` Բրեգենց, դեպի արևելք` Արլբերգ դարավանդի ուղղությամբ (այն կապում է Ֆորալբերգը և Տիրոլը): Գնացքով Վիեննայից Ֆելդքիրխ կարելի է հասնել 5,5 ժամում, Բրեգենցից` 30 րոպեում: Քաղաքային տրանսպորտը բաղկացած է ավտոբուսներից:


== Պատմություն ==
Ֆելդքիրխն առաջին անգամ հիշատակվում է 830 թվականին, որպես Վելդկիրիխում: 1190 թվականին քաղաքը պատկանել է Մոնֆոր դուքսին: Քաղաքի կարգավիճակ ստացել է 1218 թվականին: 1375 թվականին մտել է Հաբսբուրգների միապետության մեջ: 1697 թվականին քաղաքը զգալիորեն տուժել է խոշոր հրդեհից, սակայն հրդեհից փրկված հին տների մեծ մասը գնահատվում է մինչև օրս:


== Տեսարժան վայրեր ==
Շաթենբուրգի ամրոց - կառուցվել է քաղաքի հանդեպ խոյացող լեռան վրա՝ 1260 թվականին: Այն եղել է Մոնֆոր դքսերի նստավայրը: Ֆորալբերգի հին պալատներից ամենամեծն ու լավ պահպանվածն է: Այժմ այդտեղ գտնվում է երկրագիտական թանգարան:
Սուրբ Նիկողայոսի տաճար - կառուցվել է 1478 թվականին գոթական ոճով, հին տաճարի տեղում: Սուրբ Աննայի խորանը (1521 թվական)  կառուցվել է քաղաքի բնակիչ` գեղանկարիչ և քանդակագործ Վոլֆ Հուբերի կողմից:
Քաղաքային խորհուրդի շենքը - կառուցվել է 1493 թվականին: Ճակատը զարդարված է որմնանկարներով:
Քաթցենթուրմ կամ Կատուների աշտարակ - միջնադարի ամենահայտնի և ամուր պահպանված 4 աշտարակներից մեկն է: Կառուցվել է 1507 թվականին:


== Մշակույթ ==
2003 թվականից Ֆելդքիրխում անց է կացվում ավստրիական պոեզիայի մրցանակաբաշխությունը, որի հաղթողին շնորհվում է Ֆելդքիրխի մրցանակ:


== Կրթություն ==
Միջնադարում քաղաքն ուներ կրթական խոշոր կենտրոնի համբավ: 1649 թվականին քաղաքում հիմնադրվել է ճիզվիտական ուսումնարան, որը հայտնի էր Ստելլա Մատուտինա (Առավոտյան աստղ) անվանումով: Ուսումնարանը որպես Ֆելդքիրխի Բունդեսգիմնազիա գործում է առ այսօր: 1875-1876 թվականներին այդտեղ սովորել է Արթուր Կոնան Դոյլը: Բունդեսգիմնազիայից բացի Ֆուլդքիրխում կան նաև 7 մեծ ուսումնական կենտրոններ:


== Սպորտ ==
Քաղաքում է գործում ավստրիական ուժեղագույն հոկեյի ակումբներից մեկը՝ Ֆելդքիրխը:


== Քաղաքական իրավիճակ ==
2005 թվականին քաղաքապետ է ընտրվել Վիլֆրիդ Բերխթոլդը (Ավստրիական ժողովրդավարական կուսակցություն):
Համայնքի խորհուրդը (գերմ.՝  Gemeinderat) կազմված է 36 անդամից.

ԱԺԿ-ը՝ 24 տեղ
ԱՍԴԿ-ը՝ 5 տեղ
Կանաչների կուսակցությունը՝ 5 տեղ
Ավստրիական ազատության կուսակցությունը (ԱԱԿ)՝ 2 տեղ։


== Նկարագրություն ==

		
		


== Ծանոթագրություններ ==


== Արտաքին հղումներ ==
Քաղաքային կայք Archived 2017-06-16 at the Wayback Machine.
Ռայս շրջան (Կանզաս)

Անվան այլ կիրառումների համար տե՛ս՝ Ռայս շրջան (այլ կիրառումներ)Ռայս շրջան (անգլ.՝ Rice County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.883 կմ² է, բնակչությունը՝ 10.761 մարդ (2000 թ. տվյալներով)։ Շրջկենտրոնն է Լիոնս բնակավայրը։ Կազմավորվել է 1867 թ.։
Մումիա։ Վիշապների կայսրի դամբարանը

«Մումիա։ Վիշապների կայսրի դամբարանը» (անգլ.՝ The Mummy: Tomb of the Dragon Emperor), ռեժիսոր Ռոբ Կոենի ֆիլմերից, որի գլխավոր դերերը մարմնավորում են Բրենդեն Ֆրեյզերը, Ջեթ Լին, Մարիա Բելոն, Ջոն Հաննան, Միշել Եոն, Լյուկ Ֆորդը, Իզաբելլա Լեոնգը, Էնթոնի Վոնգը, Ռասել Վոնգը, Լիամ Կանինգեմը։


== Սյուժե ==
Կախարդուհու չարքերից հմայված չինացի անգութ կայսր-վիշապը մի ամբողջ հավերժություն պետք է անցկացնի մոռացության մեջ։ Նրա 10 000 ռազմիկները վերածվել են կավե արձանների։ Բայց, երբ արկածներ որոնող Ալեքս Օ'Կոնելը պատահաբար խախտեց տիրակալի հավերժ քունը, նա ստիպված էր օգնություն փնտրել այն մարդկանց մոտ, ում բախտ վիճակվել է պայքարել և հաղթել մեռյալների դեմ։ Իհարկե, դա Ալեքսի ծնողներն էին։ Կայսրը կենդանանում է և մեր հերոսները նոր են հասկանում որ հազարամյակների ընթացքում նրա ուժը մի բան էլ աճել է։ Մումիան պատրաստ է ողջ Ասիան ոտքի հանել համաշխարհային տիրապետություն ձեռք բերելու համար, եթե Օ'Կոնելները չհսցնեն համապատասխան քայլեր ձեռնարկել։


== Դերերում ==


== Ծանոթագրություններ ==


== Արտաքին հղումներ ==
Մումիա։ Վիշապների կայսրի դամբարանը(անգլ.) ֆիլմը Internet Movie Database կայքում
«Մումիա։ Վիշապների կայսրի դամբարանը»(ռուս.) ֆիլմը ԿինոՊոիսկ կայքում։
Կանանց թենիսի ասոցիացիա

Կանանց թենիսի ասոցիացիա (անգլ.՝ Women's Tennis Association, WTA), հայտնի նաև որպես WTA Tour: 2005 թ. ասոցիացիան վերանվանվեց The Sony Ericsson WTA Tour:
Կազմակերպությունը ստեղծվել է 1970-ի սեպտեմբերի 23-ին ԱՄՆ-ի Հյուսթոն քաղաքում Վիրջինիա Սլիմս մրցաշարի անցկացման ժամանակ։ WTA-ի հիմնադրման գլխավոր «դերակատարներից է» Բիլի-Ջին Քինգը։


== Մրցաշարերի կատեգորիա ==
2009 թվականից մտցված է WTA մրցաշարերի նոր կատեգորիա՝

Մեծ սաղավարտի մրցաշարեր
Չեմպիոնների ամփոփիչ մրցաշար
WTA պրեմիեր մրցաշար (WTA Premier tournaments) (20 մրցաշար. մինչև 2009-ը՝ Tier I և Tier II մրցաշարներ)
Չորս պարտադիր միքս մրցաշարեր Ինդիան Ուելսում, Մայամիում, Մադրիդում և Պեկինում (մրցանակային ֆոնդ $ 4,500,000)
Հինգ մրցաշար Դուբայում, Հռոմում, Ցիցինատիում Տորոնտո/Մոնրեալ և Տոկիոյում (մրցանակային ֆոնդ $ 2,000,000)
Տասը մրցաշար $ 600,000-1,000,000 մրցանակային ֆոնդով
Տարվա ամփոփիչ մրցաշար (Համաշխարհային տուրի եզրափակիչ)
WTA միջազգային մրցաշարներ (WTA International tournaments) (30 մրցաշար. մինչև 2009-ը՝ Tier III և Tier IV մրցաշարեր)


== Աշխարհի առաջին ռակետներ ==


== Ռեկորդներ ==


=== Մենախաղերում տիտղոսների քանակով առաջատարներ ===
Մարտինա Նավրատիլովա - 167
Քրիս Էվերտ - 154
Շտեֆի Գրաֆ - 107
Մարգարետ Կորտ - 92
Իվոն Գուլագոնգ-Կոուլլի - 68
Բիլլի Ջին-Քինգ - 67
Լինդսեյ Դեվենպորտ - 55
Վիրջինիա Վեյդ - 55
Մոնիկա Սելեշ - 53
Մարտինա Հինգիս - 43
Ժյուստին Էնեն - 43
Վինուս Ուիլիամս - 43
Կին Քլեյստթերս - 41
Սերենա Ուիլիամս - 39
Կոնչիտա Մարտինես - 33
Թրեյսի Օսթին - 30


=== Զուգախաղերում տիտղոսների քանակով առաջատարներ ===
Մարտինա Նավրատիլովա - 177
Ռոզմարի Կևալս - 112
Փեմ Շրայվեր - 106
Բիլլի Ջին-Քինգ - 101
Նատալյա Զվերևա - 80
Յանա Նովոտնի - 76
Ջիջի Ֆերնանդես - 68
Արանտա Սանչես-Վիկարիո - 68
Հելենա Սուկովա - 68
Լայզա Ռեյմոնդ - 67
Լարիսա Սավչենկո-Նեյլանդ - 66
Ռենե Սթաբզ - 59
Ուենդի Թյորնբալ - 55
Մարգարետ Կորտ - 48
Կարա Բլեք - 48


=== Մրցաշարերի ամենատարեց հաղթողները ===
Բիլլի Ջին-Քինգ։ 39 տարեկան, 7 ամսական, 23 օրական (Բիրմինգեմ 1983)
Կիմիկո Դատե-Կրում։ 38 տարեկան, 11 ամսական, 23 օրական (Սեուլ 2009)
Մարտինա Նավրատիլովա։ 37 տարեկան, 4 ամսական, 2 օրական (Փարիզ, փակ տարածություն, 1994)
Մարգարետ Կորտ։ 34 տարեկան, 4 ամսական, 26 օրական (Մելբուրն 1976)


=== Մրցաշարերի ամենաերիտասարդ հաղթողները ===
Թրեյսի Օսթին։ 14 տարեկան, 28 օրական (Փորթլենդ 1977)
Քեթի Ռինալդի։ 14 տարեկան, 6 ամսական, 24 օրական (Կյետո 1981)
Անդրեա Ջագեր։ 14 տարեկան, 7 ամսական, 14 օրական (Լաս Վեգաս 1980)


== Արտաքին հղումներ ==
WTA պաշտոնական կայք Archived 2006-08-26 at the Wayback Machine.
Վլադիմիր Պետրովսկի

Վլադիմիր Պետրովսկի (ռուս.՝ Влади́мир Фёдорович Петро́вский, ապրիլի 29, 1933(1933-04-29), Վոլգոգրադ, ՌԽՖՍՀ, ԽՍՀՄ - փետրվարի 21, 2014(2014-02-21)), խորհրդային և ռուսական դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1957)։ Դիվանագիտական գործունեությամբ սկսել է զբաղվել 1957 թվականից։ Պատմական գիտությունների դոկտոր, իրավաբանական գիտությունների թեկնածու։

1957-1961 թվականներին՝ Նյու Յորքում ՄԱԿ-ին առընթեր ԽՍՀՄ մշտական ներկայացուցչության հերթապահ ռեֆերենտ։
1964-1971 թվականներին՝ Նյու Յորքում ՄԱԿ-ի քարտուղարության աշխատակից
1971-1978 թվականներին՝ ԽՍՀՄ ԱԳՆ արտաքին քաղաքականության միջոցառումների պլանավորման բաժնի աշխատակից։
1978-1979 թվականներին՝ ԽՍՀՄ ԱԳՆ արտաքին քաղաքական միջոցառումների պլանավորման բաժնի վարիչ։
1979-1986 թվականներին՝ ԽՍՀՄ ԱԳՆ միջազգային կազմակերպությունների բաժնի վարիչ։
1986-1991 թվականներին՝ ԽՍՀՄ արտաքին գործերի նախարարի տեղակալ։
1991 թվականի սեպտեմբերից-մինչ ԽՍՀՄ-ի փլուզումը՝ ԽՍՀՄ արտաքին գործերի նախարարի առաջին տեղակալ։
1992 թվականին՝ ՆԱՏՕ-ի համագործակցության խորհրդում Ռուսաստանի ներկայացուցիչը։
1992-1993 թվականներին՝ ՄԱԿ-ի գլխավոր քարտուղարի տեղակալ, ՄԱԿ-ի քարտուղարության քաղաքական դեպարտամենտի պետ։
1993-2002 թվականներին՝ ՄԱԿ-ի գլխավոր քարտուղարի տեղակալ, Ժնևում ՄԱԿ-ի եվրոպական բաժանմունքի գլխավոր տնօրեն։2003 թվականից անցել է թոշակի։ ՌԳԱ ԱՄՆ-ի և Կանադայի ինստիտուտի գլխավոր գիտաշխատող։
Թաղված է Մոսկվայում Վագանկովի գերեզմանատանը։


== Պարգևներ և պատվավոր կոչումներ ==
Աշխատանքային Կարմիր Դրոշի կարգ
Պատվո շքանշան
Մեդալ «Ի նշանավորումն Վլադիմիր Իլյիչ Լենինի ծննդյան 100-ամյակի»։
Ռուսաստանի Դաշնության դիվանագիտական ծառայության վաստակավոր աշխատող (2008 թվականի հուլիսի 3)՝ Գիտական գործունեության մեջ ունեցած վաստակի և երկարամյա դիվանագիտական ծառայության համար։


== Ծանոթագրություններ ==


== Արտաքին հղումներ ==
Ռուսաստանի ԱԳՆ հաղորդագրությունը «Պետրովսկու մահվան մասին»
Et cetera

Et cetera (լատիներեն կարդացվում է՝ [էտ կետերա], անգլերեն՝ [էթ սէթըրա])` լատիներեն արտահայտություն է, թարգմանաբար նշանակում է` «և այդպես շարունակ»։ Կրճատ etc. կամ &c. ձևերով գործածվում է մի շարք եվրոպական լեզուներում, այն նույն իմաստով, ինչ հայերենի «և այլն» արտահայտությունը։
Հայերենում նույն իմաստն է արտահայտում նաև կախման կետեր (...) կետադրական նշանը։

Լեզուներ, որոնցում գործածվում է etc. կամ &c. ձևը՝
անգլերեն
իսպաներեն
կատալոներեն
պորտուգալերեն
ֆրանսերեն


== Մի քանի այլ լեզուներում հանդիպող համարժեքները ==
ամբողջական ցանկը` անգլերեն հոդվածում։


== Տե'ս նաև ==
Վերջաբան
Լատիներեն արտահայտությունների ցանկ «E»


== Ծանոթագրություններ ==
Lua (ծրագրավորման լեզու)

Lua (պորտ.՝ «լուսին»), թեթև ծրագրավորման լեզու է նախագծված, որպես սկրիպտային լեզու ընդլայնելի իմաստաբանությամբ, որպես գլխավոր նպատակ։ Lua-ն քրոսպլատֆորմ է, քանի որ գրված է ANSI C-ով և համեմատաբար պարզ է C, API -ի նկատմամբ։


== Հատկանիշներ ==
Lua-ն հաճախ անվանում են մուլտիպարադիգմային լեզվով։ Այն ապահովում է հիմնական մեխանիզմների մի փոքր շարք։


=== Կոդի օրինակ ===
Դասական Hello, World! ծրագիրը կարող է գրել է հետեւյալ կերպ.

նաև

կամ (the Lua website)

Մեկնաբանությւնների համար օգտագործում են հետևյալ սինտակսը։

Ֆակտորիալի ֆունկցիան իրականացվում է այս ֆունկցիայի օրինակով։


=== Ցիկլեր ===
Lua-ն ունի ցիկլի չորս տեսակ while ցիկլ,do while ցիկլ,
for ցիկլ և ընդհանուր for ցիկլ։

Ընդհանուր for ցիկլ։


=== Ֆունկցիաներ ===
Ֆունկցիաների հետ աշխատանքը, որպես առաջին կարգի օբյեկտներ ցույց է տրված հետևյալ օրինակում, որտեղ փոփոխվում է print ֆունկցիայի վարաքագիծը.


=== Աղյուսակներ ===
Աղյուսակները տվյալների տեսակների ամենա կարևոր կաույցն են Lua-ում և հիմք են բոլոր օգտագործողների տվյալների տեսակում։
Lua-ում աղյուսակը իրենից ներկայացնում է զույգերի հավաքածու՝ բանալի։ Բանալին կարող է ստանալ ցանկացած արժեք բացի nil(չորոշված)-ից։
Աղյուսակները կառուցվում են հետևյալ {} սինտաքսով։


==== Որպես գրառում ====
Աղյուսակները հաճախ օգտագործում են, որպես գրառում՝ օգտագործելով նշանների հաջորդականություն, որպես բանալի։ 
Օրինակ՝


==== Որպես անվանատարածք ====
Օգտագործելով աղյուսակը՝ պահելու առնչվող ֆունկցիաները այն կարող է հանդես գալ, որպես անվանատարածք։


== Ծանոթագրություններ ==


== Արտաքին հղումներ ==
http://www.lua.org/ Lua (ծրագրավորման լեզու). պաշտոնական կայք
lua-users.org – Community website for and by users (and authors) of Lua
eLua – Embedded Lua Archived 2011-07-23 at the Wayback Machine.
Projects in Lua Archived 2007-02-02 at the Wayback Machine.
SquiLu Squirrel modified with Lua libraries
Տելելինցի

Տելելինցի (ուկրաիներեն՝ Телелинці), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Տելելինցի գյուղում բնակվում էր 545 մարդ։ Բնակավայրը զբաղեցնում է 2226 կմ² տարածք։ Բնակչության խտությունը կազմում էր 244,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոֆյա Իմբեր

Սոֆյա Իմբեր Բարու (անգլ.՝ Sofía Ímber, մայիսի 8, 1924(1924-05-08), Սորոկի, Soroca County, Ռումինիայի թագավորություն - փետրվարի 20, 2017(2017-02-20), Կարակաս, Վենեսուելա), վենեսուալցի լրագրող, Կարակասի Ժամանակակից արվեստի թանգարանի հիմնադիր և առաջին տնօրեն։


== Կենսագրություն ==
1930 թվականին ավագ քրոջ՝ Լիայի (1914—1981)՝ հետագայում հայտնի մանկաբույժ, և ծնողների՝ Նաումի Իմբերի ու Աննա Բարուի հետ արտագաղթել է Վենեսուելա։ Երեք տարի Անդի համալսարանում ուսումնասիրել է բժշկություն, ապա, կրթությունը թողնելով, վերադարձել է Կարակաս և զբաղվել է լրագրությամբ։ Տասնհինգ տարիների ընթացքում հրատարակվել է տարբեր երկրների տարբեր իսպանալեզու պարբերական հրատարակություններում։ 1944 թվականին ամուսնացել է գրող և դրամատուրգ Գիլբերտո Մենեսեսայի հետ (1911—1978), ամուսնությունից ունի չորս երեխա։ Ամուսնու հետ, որը դիվանագիտական ծառայության մեջ էր, սկզբում ապրել է Կոլումբիայում (1946), ապա եվրոպական տարբեր երկրներում (Ֆրանսիա, Բելգիա), որտեղ ընդգրկվել է ձախ ուղղվածության վենեսուելացի այլախոհների խմբում։ Ամուսնու հետ ամուսնալուծությունից հետո կրկին ամուսնացել է լրագրող և գրականագետ Կառլոս Ռանգելի հետ (1929-1988), որի հետ կազմակերպել է «Բարի առավոտ» հաղորդումը և դրա հաղորդավարուհին եղել է անգամ երկրորդ ամուսնու մահից հետո։ Վարել է նաև այլ հեռուստա և ռադիոհաղորդումներ։ Համագործակցել է վենեսուելական հիմնական «El Nacional»,« El Universal», «Últimas Noticias» և «Diario» թերթերի հետ։ Նրա ընտրյալ հոդվածների ժողովածուն 1971 թվականին հրատարակվել է «Yo la intransigente» առանձին գրքով։

1973 թվականին հիմնադրել և ղեկավարել է Սոֆյա Իմբերի ժամանակակից արվեստի թանգարանը (1990 թվականից՝ Museo de Arte Contemporáneo de Caracas "Sofía Ímber", MACCSI), որը հետագայում վերանվանվել է։ Այս թանգարանը հավաքածուի մշտական չորս հազար ցուցանմուշներով դարձել է ժամանակակից արվեստի ամենամեծ թանգարանը Լատինական Ամերիկայում։ Սոֆյա Իմբերը անփոփոխ կերպով ղեկավարել է թանգարանը մինչև 2001 թվականը, երբ երկրում աճող հակասեմիտիզմի դեմ հանրության ներկայացուցիչների դիմումին աջակցելու արդյունքում նա Ուգո Չավեսի հրամանով ազատվել է իր ստեղծած թանգարանի տնօրենի պաշտոնից։ Նրա հեռացումից հետո թանգարանի մի շարք ցուցանմուշներ անհետացել են, այդ թվում՝ Անրի Մատիսի «Կարմիր տաբատով օդալիսկան» կտավը (դրա տեղում շրջանակում ցուցադրվել է կրկնօրինակը)։


== Մրցանակներ ==
Սոֆյա Իմբերը արժանացել է մի շարք մեդալների և շքանշանների, այդ թվում՝ Կաթոլիկ Իզաբելի շքանշան (դամա-կամանդոր, Իսպանիա), Մայա շքանշան (Արգենտինա), Պատվո լեգեոնի շքանշան (Ֆրանսիա), Քաղաքացիական ավանդի շքանշան (Իսպանիա), Ռիու Բրանկուի շքանշան (Բրազիլիա), Գաբրիելա Միստրալի շքանշան (Չիլի), Բոյակի շքանշան (Կոլումբիա), Ացտեկական արծվի շքանշան (Մեքսիկա), Ազատագրողի շքանշան (Վենեսուելա)։


== Ծանոթագրություններ ==
Իլմար Ռաագ

Իլմար Ռաագ (էստ․՝ Ilmar Raag, մայիսի 21, 1968(1968-05-21), Կուռեսաառե, Էստոնական ԽՍՀ, ԽՍՀՄ), էստոնացի կինոռեժիսոր, սցենարիստ, դերասան, պրոդյուսեր, կինոքննադատ և լրագրող։


== Կենսագրություն ==
Իլմար Ռաագը ծնվել է 1968 թվականի մայիսի 21-ին Էստոնիայի Կուռեսաառե քաղաքում։ Ավարտել է Տարտուի համալսարանի արվեստի պատմության բաժինը։ Չորս տարի սովորել է Փարիզում՝ «Saint Denis» և «La Sorbonne Nouvelle» դպրոցներում, այնուհետև կրթությունը շարունակել է ամերիկյան Օհայոյի համալսարանում, որտեղ ստացել է մագիստրոսի աստիճան։ Պրակտիկա է անցել Լոս Անջելեսում՝ Columbia Pictures կինոստուդիայի՝ սցենարների մշակման բաժնում։ Փարիզում որպես թղթակից աշխատել է «Ժողովրդի ձայնը» (էստ․՝ Rahva Hääl) և «Էստոնական ցերեկային թերթ» (էստ․՝ Eesti Päevaleht) լրագրերում, վարել է ԷՏՎ հեռուստաալիք «Ֆրիկ» հաղորդումը, աշխատել է «Կուկու» ռադիոյում։
2001-2005 թվականների Իլմար Ռաագն աշխատել է Էստոնական հեռուստատեսությունում. նախ եղել է բաժնի վարիչ, իսկ հետագայում դարձել է հեռուստաալիքի տնօրեն։ RBC daily պարբերականի պնդմամբ՝ Իլմար Ռաագը հանդես է եկել ռուսերեն հաղորդումների եթերաժամանակի կրճատման առաջարկով։ Սակայն Ռաագն ինքը հերքում է այդ փաստը (նա եղել է Էստոնիայում ռուսերեն առանձին հեռուստաալիքի ստեղծման նախաձեռնողներից մեկը) և այդ տեղեկությունը համարում է բամբասանք։
Իլմար Ռաագը գրել է «Փոխակերպուկի անեծքը» և «Ես եղել եմ այստեղ» ֆիլմերի սցենարները։ 1998 թվականին նա նկարահանել է «Սպանություն Տարտուում» մարտաֆիլմի ծաղրանմանումը, իսկ 2005 թվականին՝ «1991-ի օգոստոսը» վավերագրական խաղարկային ֆիլմը Էստոնիայի անկախության վերականգնման մասին։ 2007 թվականին էկրան է բարձրացել «Դասարան» ֆիլմը, որն ստացել է ավելի քան 20 մրցանակ և ներկայացվել է «Օսկարի» «արտասահմանյան լավագույն ֆիլմ» անվանակարգում։


== Ֆիլմագրություն ==
Ռեժիսոր1998 – Tappev Tartu - ուսանողական աշխատանք
2005 – 1991-ի օգոստոսը / August 1991 - հեռուստաֆիլմ Էստոնիայի անկախության վերականգնման ժամանակների մասին
2007 – Դասարան / Klass
2010 – Դասարան. կյանքը հետո (հեռուստասերիալ) / Klass: elu pärast
2012 – Էստոնուհին Փարիզում / Une Estonienne à Paris
2013 – Կերտու / Kertu
2014 – Ես չեմ վերադառնա / Ma ei tule tagasiՍցենարիստ1998 – Tappev Tartu
2005 – 1991-ի օգոստոսը / August 1991
2005 – Libahundi needus
2007 – Դասարան / Klass
2008 – Ես եղել եմ այստեղ / Mina olin siin
2010 – Դասարան. կյանքը հետո (հեռուստասերիալ) / Klass: elu pärast
2012 – Էստոնուհին Փարիզում / Une Estonienne à Paris
2013 – Կերտու / Kertu


== Ծանոթագրություններ ==


== Արտաքին հղումներ ==
Իլմար Ռաագը (անգլ.) Internet Movie Database կայքում
Շվայթենկիրխեն

Ռայհերթսհոֆեն  (գերմ.՝ Schweitenkirchen), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 4902 մարդ (դեկտեմբերի 31, 2010) ։ Զբաղեցնում է 53,00 կմ² մակերես։ Պաշտոնական կոդ՝ 09 1 86 146։ Փոստային ինդեքս՝ 85084։


== Ծանոթագրություններ ==


== Արտաքին հղումներ ==
Պաշտոնական կայք
Քղիմար

Քղիմար, նաև Խլոմար, Կուտմար և Կուտևմռան, հնագույն բերդաքաղաք Մեծ Հայքի Աղձնիք նահանգի Քաղ գավառում, Քաղիրթ գետի ձախ ափին։ Ենթադրաբար նույնացվում է Ասուրա-Բաբելոնական և Ուրարտական արձանագրություններում հիշատակվող Կուլլիմեր (Կալիմեր, Կուտա, Kullumeri, Kullimer, Kulimar, Khelimar) բնակավայրին։
Քղիմար բերդի շուրջ եղել է բավականին մեծ բնակավայր։ Քղիմարով է անցել Դվին-Դամասկոս ճանապարհը։
Հայաստանի 387 թվականի բաժանումից հետո, գտնվելով Պարսկա-Բյուզանդական սահմանի Պարսկական հատվածում, դարձել է Աքրա-Ափում պաշտպանական գծի կարևոր կետերից։
586 թվականին քաղաքը պաշարել է Բյուզանդական զորավար Ֆիլիպպիկը, սակայն չի կարողացել գրավել։
Որպես կարևոր պաշտպանության ամրություն, Քղիմարի բերդը նշանակալից դեր է ունեցել նաև VIII-IX դդ․ Արաբա-Բյուզանդական պատերազմների ժամանակ։


== Գրականություն ==
https://hy.wikisource.org/wiki/Էջ:Հայկական_Սովետական_Հանրագիտարան_(Soviet_Armenian_Encyclopedia)_12.djvu/462
Պերտվիլ Ներ

Պերտվիլ Ներ (ֆր.՝ Pertheville-Ners), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 246 մարդ, բնակչության խտությունը` 29.82 մարդ/կմ²։ Բնակավայրը զբաղեցնում է 8.25 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 39 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 157 աշխատունակ (15-64 տարեկան)  բնակիչ, որոնցից ակտիվ էին 114-ը, իսկ ոչ ակտիվները` 43։ Ակտիվության ցուցանիշը կազմում է 72,6 %։ 114 աշխատունակ մարդկանցից աշխատել է 103 անձ (53 տղամարդ և 50 կին)։ Գործազուրկ են եղել 11 անձ (5 տղամարդ և 6 կին)։ 43 անաշխատունակներից 8-ը եղել են աշակերտներ կամ ուսանողներ, 18-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
1151

1151 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1151 թվականն է, 
XII դարի 51-րդ տարին։
Պրուդովկա (Ռասպլավնայայի վտակ)

Անվան այլ կիրառումների համար տե՛ս՝ Պրուդովկա (այլ կիրառումներ)Պրուդովկա  (ռուս.՝ Прудовка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ռասպլավնայա գետի ձախ ափում՝ 8 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014399
Հիդրոլոգիական ուսումնասիրությունների կոդը - 110001439
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ավստրալիայի աբորիգեններ

Ավստրալիայի աբորիգեններ (բնիկ ավստրալիացիներ), Ավստրալիայի բնիկ ժողովուրդը։ Բնիկների մեծամասնությունը խոսում է ավստրալիական լեզուներով, իսկ մյուս մասը՝ անգլերեն կամ պիջինի տարբերակներով։ Հիմնականում բնակվում են Ավստրալիայի հյուսիսային, արևմտյան և կենտրոնական մասերում։ Աբորիգենների թիվը հասնում է մոտ 550 000-ի։ Մոտ 30 000 աբորիգեններ ապրում են Տոռեսի նեղուցի մոտ։
18-րդ դարի վերջում նրանք տարաբնակված էին ամբողջ մայրցամաքում և կազմված էին ավելի քան 500 ցեղերից (մոտ 250-300 հազար)։ Զբաղվում էին որսորդությամբ և հավաքչությամբ։ Ապրում էին տոհմա-համայնքային կյանքով։
1788 թվականին սկսված եվրոպական գաղութացումն ուղեկցվեց բնիկների զանգվածային բնաջնջմամբ։ 2001 թվականին հաշվվում էր 437 հազար աբորիգեն և նույնքան էլ խառնածին, այդ թվում նաև Տոռեսի նեղուցի բնիկները։ Պատկանում են ավստրալիական ճյուղի ավստրալոիդ ռասային։ Աբորիգենների մոտ դեռևս պահպանվել են ավանդական հավատալիքները։
Ներկայումս բնակվում են խոշոր քաղաքներից հեռու։


== Ծանոթագրություններ ==
Դիմավորեք տատիկին

Դիմավորեք տատիկին (ռուս.՝ Встречайте бабушку), խորհրդային մուլտիպլիկացիոն ֆիլմ, որը նկարահանվել է ռեժիսոր Ռասա Ստրաուտմանեի կողմից, 1984 թվականին, Էկրան ստեղծագործական միության ստուդիայում։ Մուլտֆիլմը հեռուստատեսությամբ հեռարձակվել է 1984-ից 1991 թվականներին։


== Սյուժե ==
Մուլտֆիլմը պատմում է սովորական ընտանիքի մասին, որտեղ մայրիկը միշտ խոսում է հեռախոսով, հայրիկը հեռուստացույց է դիտում, իսկ երեխան, որին ոչ ոք չի հետևում, թափթփում է խաղալիքները... Ամեն ինչ փոխվում է տատիկի գալով։ Ընտանիքում նրան սառն են դիմավորում։ Նրա գալով ուրախանում է միայն թոռնիկը։ Սակայն տանն ասես հրաշքով ամեն ինչ կարգավորվում է, իրերը դրված էին իրենց տեղերում, խոհանոցում ամանները լվացված են, և ի՜նչ համեղ ուտեստներ և թխվածքներ է պատրաստում տատիկը։ Ծնողներն արդեն ավելի քիչ են վիճում, որդին խնամված է և ուրախ։ Բայց տատին ինչպես հանկարծակի հայտնվել էր, նույնկերպ էլ անհետանում է։ Հիմա նրա գալստյանն անհամբեր սպասում են, և անգամ հայրը հույս ունի, որ զոքանչն ավելի երկար կմնա իրենց հետ։


== Создатели ==
Սցենարի հեղինակ` Ալեքսանդր Կուրլյանդսկի
Ռեժիսոր` Ռասա Ստրաուտմանե
Բեմադրող նկարիչ`	Ա. Լյարսկի
Օպերատոր` Լև Ռեվտով
Կոմպոզիտոր` Ալեքսանդր Ռասկատով
Հնչունային օպերատոր` Օլեգ Սոլոմոնով
Տիկնիկները և դեկորները պատրաստել են` Գենադի Բոգաչև, Վալերի Պետրով, Յուրի Օդինցով, Մարգարիտա Բոգատսկայա, Գալինա Կրուգլովա, Նադեժդա Լյարսկայա, Անատոլի Կուզնեցով, Ելենա Պոկրովսկայա, Նինա Պանտելեևա
Մոնտաժող`	Լյուդմիլա Կոպտևա
Խմբագիր`	Վ. Մեդվեդովսկայա
Տնօրեն` Ե. Բոբրովսկայա
Դերերը հնչունավորել են`
Արտյոմ Կարապետյան` հայր
Գալինա Իվանովա` թոռնիկ
Ռաիսա Մուխամետշինա` մայր
Տատյանա Պելտցեր` տատիկ


== Վերաթողարկում ==
Մինչև 1990-ական թվականների կեսերը մուլտֆիլմը թողարկվել է VHS ձևաչափով։ 1996 թվականին մուլտֆիլմը VHS ձևաչափով թողարկվել է մուլֆիլմերի «Գանձարան» ժողովածուում (տեսաերիզում ընդգրկված են եղել հետևյալ մուլտֆիլմերը. «Ագահ հարուստը», «Ինչպես կարոտը հաղթահարեցին», «Չարաճճին», «Ոսկե խոսքեր», «Թնդանոթից դեպի լուսին և այդպես շարունակ, առանց դադարի», «Ինչպես Իվանը փրկեց թագավորի աղջկան», «Ինչպես ծերուկը կով վաճառեց», «Գանձ» և «Ինչու կատվիկին կատու կոչեցին»)։
2000-ական թվականներին մուլտֆիլմը բազմիցս վերաթողարկվել է մուլտֆիլմերի ժողովածուներում.

«Դիմավորեք տատիկին», «Հյուր հեքիաթին» սերիա, տեսաերիզի վրա ընդգրված են եղել հետևյալ մուլտֆիլմները.«Լսող աշակերտ» (1991), «Ազնիվ խոսք» (1978), «Դիմավորեք տատիկին»(1984),
«Հեծանիվի զարդարանքը»(1982), «Երաժշտության դաս(1986), «Ֆիլիպոկ»(1982),
«Եթե ես իմ հայրիկը լինեի» (1987, 1988), «Մեծ գաղտնիք փոքր խմբի համար»(1979)։
«13 պատմություն», տեսաերիզի վրա ընդգրված են եղել հետևյալ մուլտֆիլմները.
«Սատանի ճուտ № 13» (1982), «Փափուկ պոչիկով սատանիկը» (1985),
«Չեմուչումիկ» (1986), «Մեկ կովբոյ, երկու կովբոյ» (1981), «Դիմավորեք տատիկին» (1984),
«Ինչո՞ւ փղերը» (1980), «Լաթիկն ու ամպիկը» (1977) և այլն։
(Աղբյուր` Аниматор.ру)


== Ծանոթագրություններ ==


== Արտաքին հղումներ ==
«Դիմավորեք տատիկին» մուլտֆիլմը «Անիմատոր.ռու» կայքում
Դոզոլո

Դոզոլո (իտալերեն՝ Dosolo), քաղաք Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 3085 մարդ (2004 թվականի տվյալներով)։ Խտությունը կազմում է 123 մարդ/կմ²։ Տարածքը գրավում է 25 կմ²։ Էլեկտրոնային փոստ՝ 46030։ Հեռախոսային կոդ՝ 0375։
Քաղաքի օրը նշվում է ամեն տարի հունիսի 19-ին։


== Ծանոթագրություններ ==
Բանաստեղծական ոտք

Բանաստեղծական ոտք, բանաստեղծական, տաղաչափական հասկացություն․ շեշտված (ուժեղ) և անշեշտ (թույլ) վանկերի (տեղերի) օրինաչափ հերթագայությունը բանատողում։ Հատուկ է չափական և վանկա-շեշտական ոտանավորներին։ Շեշտված վանկերի հարաշարժության պատճառով առաջանում են տարբեր տեսակի բանաստեղծական ոտքեր։ Ըստ կրկնվող անշեշտ վանկերի քանակի ոտքերը լինում են՝ երկվանկ [իր երկու տեսակներով՝ յամբ (մեծավերջ), քորեյ (մեծասար)], եռավանկ [իր երեք տեսակներով՝ անապեստ (վերջատանջ), քողաղոտ (ամֆիբրաքոս) և ստեղն (դաքտիլ)], քառավանկ և հնգավանկ (պենտոն կամ հնգաչափ)։ Երկու հարևան ոտքերի միասնությունը հայերենում կոչվում է բարդ ոտք կամ անդամ։
Սիկսելե

Սիկսելե (էստ․՝ Siksälä), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շվեյցարական սարահարթ

Շվեյցարական սարահարթ (ֆր.՝ plateau suisse, գերմ.՝ Schweizer Mittelland, անգլ.՝ Swiss plateau), գտնվում է Շվեյցարիայում, Ալպերի և Յուրայի լեռնաշղթայի միջև։ Երկարությունը մոտ 240 կմ է (Ժնևի լճից Բոդենի լիճը), լայնությունը՝ մինչև 50 կմ։ Հարավ - արևելքից հյուսիս - արևմուտք ցածրանում է 1200 մ-ից մինչև 400 մ։ Առավելագույն բարձրությունը 1408 մ է (Նապֆ լեռ)։ Ունի բլրային մակերևույթ։ Շատ են լճերը։
Բաթարիա

Բաթարիա (վրաց.՝ ბათარია), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 32 մետր բարձրության վրա։ Շրջկենտրոն Սենակից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 467 մարդ։


== Ծանոթագրություններ ==
Սան Մարտինո ին Բադիա

Սան Մարտինո ին Բադիա (իտալերեն՝ San Martino in Badia), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը կազմում է 1727 մարդ, բնակաչության խտությունը՝ 22 մարդ/կմ²։ Զբաղեցնում է 76 կմ²։ Փոստային ինդեքս՝ 39030, հեռախոսային կոդ՝ 0474։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լավեսնե

Լավեսնե (ֆր.՝ Laveissenet), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 93 մարդ, բնակչության խտությունը` 8.62 մարդ/կմ²։ Բնակավայրը զբաղեցնում է 10.79 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 40 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 52 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 9։ Ակտիվության ցուցանիշը կազմում է 82,7 %։ 43 աշխատունակ մարդկանցից աշխատել է 43 անձ (23 տղամարդ և 20 կին)։ Գործազուրկ են եղել 0 անձ (0 տղամարդ և 0 կին)։ 9 անաշխատունակներից 1-ը եղել են աշակերտներ կամ ուսանողներ, 7-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուչելիո

Կուչելիո (իտալ․՝ Cuceglio), կոմունա Իտալիայում, Պիեմոնտ մարզի Թուրին գավառում։
Բնակչությունը՝ 1.014 մարդ (2008 թվականի տվյալներով)։ Բնակչության խտությունը 169 մարդ/կմ²։ Տարածքը՝ 6 կմ²։ Փոստային ինդեքս՝ 10090։ Հեռախոսային կոդ՝ 0124։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0124 32012
Էլեկտրոնային փոստ.
Պաշտոնական կայք.http://www.comune.cuceglio.to.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրուփյան ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սվալովիչի

Սվալովիչի (ուկրաիներեն՝ Сваловичі), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Սվալովիչի գյուղում բնակվում էր 62 մարդ։ Բնակավայրը զբաղեցնում է 0,23 կմ² տարածք։ Բնակչության խտությունը կազմում էր 269,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մորիս Գամելեն

Մորիս Գուստավ Գամելեն (սեպտեմբերի 20, 1872(1872-09-20), Փարիզ - ապրիլի 18, 1958(1958-04-18)[…], Փարիզ), ֆրանսիացի բանակի գեներալ Ֆրանսիական բանակում։ Գամելենը հիշվում է ֆրանսիական զորքերի աղետալի հրամանատարությամբ (մինչև 1940 թվականի մայիսի 17-ը) Ֆրանսիական ռազմագործողության ընթացքում Երկրորդ համաշխարհային պատերազմում և պարտությամբ։
Որպես Ֆրանսիայի զինված ուժերի գլխավոր հրամանատար Երկրորդ համաշխարհային պատերազմի սկզբին, Գամելենը համարվում էր նշանակալի մտավոր կարողությունների տեր անձնավորություն։ Նրան հարգում էին անգամ Գերմանիայում իր հզոր մտքի համար, չնայած որոշ գերմանացի գեներալներ նրան համարում էին խիստ և կանխատեսելի։ Չնայած դրան և նրա գերազանց ծառայությանը Առաջին համաշխարհային պատերազմում, նրա գլխավորությամբ ֆրանսիական բանակները 1940 թվականի ճգնաժամային օրերին խայտառակ պարտություն կրեցին։ Պատմաբան և լրագրող Վիլյամ Լ․ Շիրերը ներկայացրեց տեսակետ, որ Գամելենը օգտագործեց Առաջին աշխարհամարտի մեթոդները, որպեսզի կռվի Երկրորդ աշխարհամարտում, սակայն ավելի քիչ եռանդով և դանդաղ։
Գամելենը ծառայել էր Ժոզեֆ Ժոֆրեի հրամանատարության ներքո Առաջին համաշխարհային պատերազմում։ Նրան հաճախ են վերագրում պատասխանատվությունը 1914 թվականի ֆրանսիական հակագրոհի մարտավարության նախգծումը, ինչը բերեց հաղթանակի Մառնի առաջին ճակատամարտում։ 1933 թվականին նա դարձավ Ֆրանսիական բանակի հրամանատար և սկսեց մոդերնիզացիայի և մեխանիզացիայի գործընթացը՝ ներառյալ  Մաժինոյի գծի կառուցումը ավարտին հասցնելը։
Էդուարդ Դալադիեն պաշտպանում էր Գամելենին իր կարիերայի ընթացքում, քանի որ նա հրաժարվել էր քաղաքականությանը թույլ տալ խառնվել ռազմական գործերին և նրա վստահության համար կառավարման հանրապետական ձևին։ Սա չնչին խնդիր չէր այն ժամանակ, երբ Ֆրանսիայում ձախ ռոյալիստները և աջ ֆաշիստները բացահայտորեն պահանջում էին ռեժիմի փոփոխություն Ֆրանսիայում։


== Վաղ տարիներ ==
Գամելենի հայր Զեփիրինը կռվել է 1859 թվականի Սոլֆերնոյի ճակատամարտում։ Վաղ տարիքից Գամելենը ցույց տվեց զինվոր դառնալու պոտենցիալը և մեծացավ սերնդի հետ, որը ռևանշ էր պահանջում Գերմանիայից Ֆրանս-պրուսական պատերազմում կրած պարտության համար։


== Զինվորական կարիերա ==
Գամելենը ընդունվեց Սեն Սիրի զինվորական ակադեմիա 1891 թվականի հոկտեմբերի 31-ին։ 1893 թվականին նա ավարտեց՝ լինելով առաջինն իր դասարանում։
Նա սկսեց ծառայությունը ֆրանսիական տիրելիերներում 3-րդ գումարտակում, որը գտնվում էր Թունիսում։ Դրանից հետո նա միացավ տեղագրական բրիգադին։ 1897 թվականին Գամելենը վերադարձավ Փարիզ և ընդունվեց հեղինակավոր École Supérieure de Guerre և երկրորդը դասարանում գերազանցությամբ ավարտեց այն։


== Ծանոթագրություններ ==
Նիագարա (Չըրչի նկար)

«Նիագարա» (անգլ.՝ Niagara), ամերիկացի նկարիչ, ռոմանտիզմի կարկառուն ներկայացուցիչ Ֆրեդերիկ Էդվին Չըրչի (Frederic Edwin Church, 1826-1900 թվականներ) նկարներից։ Կտավը հեղինակը վրձնել է 1857 թվականին։ Յուղաներկով կտավի չափերն են 101,6 × 229,9 սմ։ «Նիագարա» ստեղծագործությունն այսօր պահպանվում և ցուցադրվում է Արվեստի ազգային պատկերասրահ (Վաշինգտոն, ԱՄՆ)։


== Նկարագիր ==
«Նիագարա» ստեղծագործությունում նկարի հեղինակը՝ Ֆրեդերիկ Էդվին Չըրչը պատկերել է Նիագարայի ջրվեժը Կանադայի կողմից։ Ավելի կոնկրետ հեղինակը նկարել է այսպես կոչված «Պայտ» (անգլ.՝ Horseshoe Falls) հատվածը։ Բուն ջրվեժի տեսարանը զբաղեցրել է կտավի մեծ մասը։ Նկարում չկա մարդածին ոչ մի լանդշաֆտ՝ միայն բնության գեղեցկությունն է և կախարդանքը։ Հեղինակը կարողացել է այնպես պատկերել ջրվեժը, որ ասես ջրերը շարժվում են։ Շառաչող ջրերի վրա նկատելի է ձևավորված ծիածանը։


== Պատմություն ==
Ֆրեդերիկ Էդվին Չըրչը նկարի ուրվանկարներն առաջին անգամ արել է 1856 թվականին։ Նույն թվականի մարտ ամսին նա նկարում է «Նիագարայի ջրվեժը Գոութ կղզուց։ Ձմեռ» (Niagara from Goat Island, Winter «Այծի կղզի»)։ 1856 թվականին Չըրչը երկու անգամ այցելում է Նիագարայի ջրվեժի մոտ՝ հուլիսին ու օգոստոսի վերջին։ Երկու կողմից էլ հեղինակը դիտել է ջրվեժը։ Շատ մատիտանկարներ է կատարել այստեղ, ինչպես նաև բազմաթիվ էտյուդներ յուղաներկով։ Իր ստուդիա վերադառնալուց հետո հեղինակը սկսում է կտավի ստեղծումը։ Չըրչը կտավի վրա աշխատեց գրեթե երկու ամիս և պատրաստի աշխատանքը կոչեց «Նիագարայի ջրվեժ» (Niagara Falls):
«Նիագարա» ստեղծագործությունն առաջին անգամ ցուցադրվել է Նյու Յորքում 1857 թվականի ապրիլին (ըստ այլ աղբյուրներով՝ 1857 թվականի մայիսի 1-ին): Նկարի ցուցադրությունը տեղի է ունեցել «Williams, Stevens, and Williams» պատկերասրահում։ Առաջին երկու օրերը ցուցադրությունն անվճար էր և ավելի քան հազար մարդ այցելեց այստեղ։
Դրանից հետո, 1857 թվականի հունիսին նկարը ցուցադրվել է Լոնդոնում, որից հետո Գլազգոյում, Մանչեստրում և Լիվերպուլում, իսկ 1858 թվականին վերադառնում է կրկին Նյու Յորք։ Այստեղ կտավը գնում է «Williams, Stevens, and Williams» պատկերասրահը 4500 ամերիկական դոլարով (2500
բուն նկարի, իսկ 2000
հեղինակային իրավունքների համար)։ Այս գործարքի շնորհիվ Չըրչը դարձավ ԱՄՆ-ի ամենահարուստ նկարիչներից մեկը։
Հաջորդ տարում նկարը ցուցադրվել է Բալթիմորում, Վաշինգտոնում, Ռիչմոնդում և Նոր Օրլեանում։ 1867 թվականին այն ուղարկվում է Փարիզ՝ Համաշխարհային ցուցահանդեսին։ Նկարը շրջագայում էր «Նիագարա» անվանումով։


== Տես նաև ==
Նիագարայի ջրվեժն ամերիկյան կողմից (Չըրչի նկար)


== Ծանոթագրություններ ==
Անտոպոլ (գյուղ, Անդրուշևկայի շրջան)

Անվան այլ կիրառումների համար տե՛ս՝ ԱնտոպոլԱնտոպոլ (ուկրաիներեն՝ Антопіль), գյուղ Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 1899 թվականին։
2001 թվականի տվյալներով Անտոպոլ գյուղում բնակվում էր 490 մարդ։ Բնակավայրը զբաղեցնում է 19298 կմ² տարածք։ Բնակչության խտությունը կազմում էր 25,39 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնբլան

Անվան այլ կիրառումների համար տե՛ս՝ Մոնբլան (այլ կիրառումներ)Մոնբլան (ֆր.՝ Mont Blanc, իտալերեն՝ Monte Bianco, թարգմանաբար «սպիտակ լեռ»), բյուրեղային լեռնազանգված, որի բարձրությունը հասնում է 4810 մետրի։ Գտնվում է Արևմտյան Ալպերում, մտնում է Ալպերի կազմի մեջ։ Տեղակայված է Ֆրանսիայի և Իտալիայի (Կուրմայոր, Վերին Սավոյ) սահմանին։ Էլբրուսից (5642 մ) հետո, ամենաբարձր գագաթն է Արևմտյան Եվրոպայում (4810 մ)։ Ձգվածությունը գրեթե 50 կմ է։ Սառցապատ է 200 կմ² մակերեսից ավելին։ Ամենամեծ սառցադաշտը Մեր դե Գլասն է։ Ալպինիզմի և լեռնային տուրիզմի կենտրոն է։
Մոնբլանի միջով ձգվում է 11,6 կմ երկարությամբ ավտոթունել, որը կապում է Ֆրանսիան Իտալիային։ Թունելով երթևեկությունը վճարովի է։ 2013 թվականի մարտի դրությամբ այն արժե 40 եվրո 90 ցենտ։


== Ծանոթագրություններ ==